Държавен вестник, бр. 20, 2020 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  20
МЕТОДИКА
за проверка на физическата годност на кан-
дидатите за курсанти в Академията на МВР
1. Проверката на физическата годност се 
извършва чрез тестове, с които се установява 
моментното състояние на физическите качест-
ва на кандидатите за курсанти в Академията 
на МВР.
2. Тестовете са диференцирани по полов 
признак.
3. Резултатите от тестовете се оценяват по 
точкова система:
а) полученият резултат се трансформира в 
точки по скала с фиксирано максимално ниво;
б) максималният сбор точки от тестовете 
е 30 точки. 
4. Крайният резултат се образува от сбо-
ра от точките на отделните тестове, като до 
следващия етап „Психологично изследване“ 
не се допускат кандидати:
а) с 6 и по-малко точки;
б) получили 0 точки на повече от един тест.
5. Не се допуска повторно явяване на кан-
дидата за проверка на физическата годност 
в рамките на процедурата по специализиран 
подбор.
6. За участие в тестовете кандидатът се 
явява в подходящ спортен екип.
7. Неявяването за проверка на физическата 
годност без уважителна причина се счита за 
доброволен отказ от участие в процедурата.
8. Председателят на комисията за проверка 
на физическата годност на кандидатите за 
курсанти в АМВР:
а) одобрява спортните съоръжения и по-
собия;
б) не допуска провеждането на изпита без 
медицински надзор;
в) определя реда на провеждане на тес-
товете;
г) дава указания за попълване на картата 
за оценка на кандидата;
д) инструктира кандидатите чрез демон-
страция на тестовете, излагане на критериите 
за оценка, мерките за безопасност и начина 
за информиране на резултатите.
9. Проверката на физическата годност се 
извършва при унифицирани условия за:
а) организация на провеждане;
б) технология на измерване;
в) размерност на отчитането и записването.
10. Проверката на физическата годност се 
извършва на стадион „Раковски“.
11. На всяка тестова база има брояч и 
регистратор, а за беговите тестове – стартер, 
времеизмервател и регистратор, и е оборудвана 
с материални пособия – хронометър, ролетка, 
стойки, дюшеци и др.
12. Ред на провеждане:
а) информиране на кандидатите за реда и 
начина на провеждане на конкурсния етап;
б) разпределяне на кандидатите по тестови 
бази (в зависимост от числения състав);
в) демонстрация на тестовете;
г) разгряване (предоставя се възможност 
за подготовка на организма и избягване на 
риск от травми);
д) последователност на изпълнение (под-
реждането на тестовете да е съобразено с 
предшестващото натоварване, както и времето 
за отдих между тях, като тестът, измерващ 
качеството „издръжливост“, се изпълнява 
последен).
13. Индивидуалните резултати от всеки 
проведен тест се вписват в картата за оценка 
на физическата годност, с която кандидатите 
се запознават срещу подпис.
14. Резултатите от проверката на физиче-
ската годност на кандидатите за курсанти се 
отразяват в протокол за деня. 
15. След приключване на изпита и оформя-
не на протокола кандидатите се запознават с 
получената крайна оценка и се информират за 
следващия етап от специализирания подбор.
Тестове за проверка на физическата годност
I. Видове тестове и физически качества, 
изследвани чрез тях:
№
Тест
Изследвани физиче-
ски качества
1. Скок на дължина от 
място с мах на ръцете
Сила на долни край-
ници
2. Сгъване и разгъване 
на ръцете в опора
Сила на горни край-
ници
3. Повдигане на трупа 
от тилен лег до седеж
Сила, гъвкавост
4. Бягане в осморка
Бързина, координация
5. Гладко бягане 800 м
Издръжливост
II. Описание на тестовете
Тест № 1 „Скок на дължина от място с мах 
на ръцете“
Тестът се изпълнява на хоризонтално, 
равно място.
Изходно положение: Кандидатът застава 
в стоеж зад маркер (линия). Краката са раз-
творени на ширината на раменете.
Изпълнение: Скок с двата крака едно-
временно от маркера (начертаната линия), 
без предварително подскачане. Разрешава се 
извършването на махови движения с ръцете.
Постижението се измерва с точност до 1 см.
Тестът се изпълнява 2 пъти. Записва се 
по-доброто постижение в сантиметри.